OzLabs/hebrew-wiki-articles huggingface dataset:
On ne change pas

On ne change pas (באנגלית: We do not change או One does not change, ובעברית: אנחנו לא משתנים או אחד לא משתנה) הוא אלבום הלהיטים השלישי של הזמרת הקנדית סלין דיון. אלבום הלהיטים יצא לאור ב-30 בספטמבר 2005, על ידי חברות התקליטים קולומביה רקורדס ואפיק רקורדס.

עם יציאתו נכנס אלבום הלהיטים אל המקום הראשון במצעד האלבומים של קוויבק.

== רקע והפקה ==
אלבום הלהיטים הופק על ידי רנה אנג'ליל, פול באילרגיון, דידייה ברבליביאן, אריק בנזי, דייוויד פוסטר, הומברטו גטיקה, ז'אן-ז'אק גולדמן, פטריק המפרטזום, דניאל הטו, טינו איזו, יו.פי. קלר, דייוויד קרוגר, מרסל לפבר, קלוד למאי, קריסטיאן לונדין, פר מגנוסון, אדי מרנאיי ופזמונאים נוספים.

בצרפת, קיבל אלבום הלהיטים את תואר הפלטינה המשולשת על מכירות של למעלה מ-900,000 עותקים.

==רשימת רצועות==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!בלגיה (BEA)
|פלטינה
|50,000
|-
!צרפת (SNEP)
|פלטינה 3×
|900,000
|-
!קנדה (Music Canada)
|פלטינה 3×
|300,000
|-
!שווייץ (IFPI Switzerland)
|זהב
|20,000
|}

== Best Of – 3 CD ==
בשנת 2009, יצא לאור אלבום הלהיטים Best Of – 3 CD, במדינות הדוברות צרפתית ובאירופה. האלבום כלל בתוכו שלושה תקליטורים בסך הכל.

=== מיקומי שיא ===

== היסטוריית יציאות לאור ==
{| class="wikitable"
!מדינה
!תאריך יציאה
!חברת תקליטים
!פורמט
!קטלוג
!מקור
|-
! rowspan="2" |אירופה
| rowspan="2" |30 בספטמבר 2005
| rowspan="2" |קולומביה
|תקליטור כפול
|82876726212
|
|-
|תקליטור כפול \ DVD
|82876726222
|
|-
!ארצות הברית
| rowspan="3" |4 באוקטובר 2005
|אפיק
| rowspan="2" |תקליטור כפול
|E2K 97736
|
|-
! rowspan="2" |קנדה
| rowspan="4" |קולומביה
|82876726242
| rowspan="2" |
|-
|תקליטור כפול \ DVD
|82876726252
|-
!אירופה
|18 בנובמבר 2005
| rowspan="2" |תקליטור משולש \ DVD
|82876740692
|
|-
!קנדה
|29 בנובמבר 2005
|82876756772
|
|-
!יפן
|1 בפברואר 2006
|SMEJ
|תקליטור כפול
|EICP-590～EICP-591
|
|-
!אירופה
|6 במרץ 2006
| rowspan="3" |קולומביה
| rowspan="2" |תקליטור
|828267877327
|
|-
!קנדה
|4 באפריל 2006
|82876787732
|
|-
!אירופה
|23 בנובמבר 2009
|תקליטור משולש
|88697550862
|
|}

== קישורים חיצוניים ==

== הערות שוליים ==

קטגוריה:אלבומי אוסף מ-2005
קטגוריה:אלבומי אוסף של סלין דיון
קטגוריה:אלבומי אוסף בצרפתית
קטגוריה:אלבומים שהופקו על ידי אריק בנזי
קטגוריה:אלבומי חברת אפיק רקורדס
קטגוריה:אלבומי חברת קולומביה רקורדס
ודנו

ודנו (במקדונית: Водно) הוא הר שנמצא במקדוניה הצפונית.

== גאוגרפיה ==
ההר ודנו נמצא כ-5 ק"מ דרום-מזרח מבירת מקדוניה הצפונית, סקופיה. גובהו של ההר הוא 1,066 מטר.

== אקלים ==
הטמפרטורה הממוצעת היא 13 מעלות צלזיוס. החודש הכי חם הוא יולי (28 מעלות צלזיוס). החודש הכי קר הוא ינואר (1- מעלות צלזיוס). כמות המשקעים הממוצעת היא 978 מילימטרים בשנה. חודש אפריל הוא החודש שיש בו הכי הרבה גשם (139 מ"מ גשם), וחודש אוגוסט הוא החודש שיש בו הכי פחות גשם (33 מ"מ גשם).

== ראו גם ==
* צלב המילניום

== קישורים חיצוניים ==

<div class="mw-content-ltr">
* 
* 
* [http://www.parkovi.com.mk/?ItemID=C2356D3C274FC046980CEC75F7BDDC0B Водно на страницата на ЈП „Паркови и зеленило“]
</div>

== הערות שוליים ==

קטגוריה:מקדוניה הצפונית: הרים
קטגוריה:סקופיה
D'elles

D'elles (באנגלית: About Them או From Them, ובעברית: אודותיהם או מהם) הוא אלבום האולפן העשרים ושנים של הזמרת הקנדית סלין דיון. האלבום יצא לאור על ידי חברת התקליטים קולומביה רקורדס ב-18 במאי 2007. מתוך האלבום יצאו שלושה סינגלים בסך הכול.

עם יציאתו נכנס האלבום אל המקום הראשון במצעד האלבומים של קוויבק.

== רקע והפקה ==
האלבום הופק על ידי אריק בנזי, תיירי בלנצ'רד, דייוויד גגטנו, פטריק המפרטזום, טינו איזו וז'אק ונרוסו. סטיבן תומאס ארלוויין מ-AllMusic, הפנה כלפי האלבום ביקורת חיובית, תוך שהעניק לו ציון של ארבעה כוכבי זהב מתוך חמישה בסך הכול.

בלוס אנג'לס טיימס הוענק לאלבום ציון של שני כוכבי זהב מתוך ארבעה בסך הכול.

== הצלחה מסחרית ==
האלבום זכה להצלחה מסחרית בינלאומית כאשר כבש את פסגת מצעד האלבומים שבצרפת, תוך שנמכר שם בלמעלה מ-300,000 עותקים. בקנדה נמכר האלבום בלמעלה מ-200,000 עותקים, תוך שברוסיה נמכר בלמעלה מ-10,000 עותקים. בבלגיה קיבל האלבום את תואר הזהב על מכירות של למעלה מ-15,000 עותקים, תוך שבמצעד האלבומים של ולוניה הגיע אל המקום הראשון. בפלנדריה הגיע אל המקום ה-18.

בשווייץ הצליח האלבום להגיע אל המקום השלישי במצעד האלבומים, תוך שנמכר שם בלמעלה מ-15,000 עותקים. בקוויבק זכה האלבום להצלחה גם כן, כאשר כבש את פסגת מצעד האלבומים הרשמי של הפרובינציה. במצעד האלבומים של אירופה, הגיע האלבום אל המקום העשירי.

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!בלגיה (BEA)
|זהב
|15,000
|-
!צרפת (SNEP)
|פלטינה
|300,000
|-
!קנדה (Music Canada)
|פלטינה 2×
|200,000
|-
!רוסיה (NFPF)
|זהב
|10,000
|-
!שווייץ (IFPI Switzerland)
|זהב
|15,000
|}

== היסטוריית יציאות לאור ==
{| class="wikitable"
!מדינה
!תאריך יציאה
!חברת תקליטים
!פורמט
!קטלוג
|-
! rowspan="3" |אירופה
| rowspan="3" |18 במאי 2007
| rowspan="6" |קולומביה
|תקליטור
|88697047962
|-
|תקליטור / DVD
|88697069102
|-
|תקליטור / DVD / גלויה
|88697073002
|-
! rowspan="3" |קנדה
| rowspan="3" |22 במאי 2007
|תקליטור
|88697047962
|-
|תקליטור / DVD
|88697069112
|-
|תקליטור / DVD / גלויה
|88697072992
|-
!יפן
|27 בפברואר 2008
|SMEJ
|תקליטור
|EICP-952
|}

==קישורים חיצוניים==

==הערות שוליים==

קטגוריה:אלבומי 2007
קטגוריה:אלבומי סלין דיון
קטגוריה:אלבומים בצרפתית
קטגוריה:אלבומים שהופקו על ידי אריק בנזי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומי חברת קולומביה רקורדס
גורדון אלוט

גורדון לוואלין אלוט (באנגלית: Gordon Llewellyn Allott; 2 בינואר 1907 – 17 בינואר 1989) היה פוליטיקאי ומשפטן אמריקאי חבר המפלגה הרפובליקנית, שייצג את מדינת קולורדו בסנאט של ארצות הברית בשנים 1955–1973.

== ביוגרפיה ==
אלוט נולד בפואבלו שבקולורדו לברטה (לבית לוואלין) ולאונרד ג'יי אלוט. הוריו של אמו היו ממוצא ולשי והוריו של אביו היו אנגלים. ב-1927 סיים אלוט את לימודיו באוניברסיטת קולורדו שבבולדר ושנתיים לאחר מכן, ב-1929, סיים את לימודיו בבית הספר למשפטים של האוניברסיטה. בצעירותו היה אתלט והשתתף בריצת 400 מטר משוכות באליפות ארצות הברית לשנת 1929. באותה השנה התקבל אלוט אל לשכת עורכי הדין של מדינת קולורדו והחל לעסוק בעריכת דין בפואבלו. הוא עבר לעיר למאר שבדרום מזרח קולורדו ב-1930 והמשיך לעסוק בעריכת דין.

אלוט היה התובע המחוזי במחוז פרווארס ב-1934 ולאחר בשנים 1941–1946. נוסף על כך, היה אלוט מנהל אגודת החסכונות וההלוואות הפדרלית הראשונה של למאר מ-1934 ועד 1960. ב-1937 נבחר להיות התובע העירוני של למאר וכיהן בתפקיד זה עד 1941. במהלך מלחמת העולם השנייה שירת אלוט בחיל האוויר של ארצות הברית משנת 1942 עד 1946. לאחר המלחמה התמנה לתובע מחוזי במחוז המשפט החמישה-עשר עד 1948. תפקידו הפוליטי הראשון היה סגן מושל קולורדו בשנים 1951–1955 תחת המושל קולורדו הדמוקרטי וולטר וולפורד ג'ונסון ותחת המושל הרפובליקני דניאל ת'ורנטון.

אלוט נבחר לסנאט של ארצות הברית ב-1954. הוא נבחר מחדש ב-1960 ושוב ב-1966, וייצג את קולורדו בסנאט עד לינואר 1973, שם היה יושב ראש ועדת המדיניות הרפובליקנית, מה שהפך אותו לשלישי הבכיר ביותר מבין חברי המפלגה הרפובליקנית. הוא היה תומך נלהב בהגדלת תקציב הכוחות המזוינים של ארצות הברית ובמלחמת וייטנאם, בטענה שאין לאפשר מבוי סתום כמו במלחמת קוריאה. במקביל, התנגד למרבית החקיקה בתחומי מדיניות הפנים של הנשיאים ג'ון פיצג'רלד קנדי ולינדון ג'ונסון, למעט חוק זכויות האזרח מ-1964. לטענתו, רבות מהרפורמות האלה, ובפרט תוכניות "החברה הגדולה" של ג'ונסון, היו יקרות מדי ואינפלציוניות. עם עוזריו בסנאט נמנה ג'ורג' ויל. אלוט הלך לעולמו בעיר אנגלווד שבקולורדו, ונטמן בבית העלמין פיירמונט שבדנוור.

== קישורים חיצוניים ==

* 
* 

== הערות שוליים ==

קטגוריה:אמריקאים ממוצא ולשי
קטגוריה:אמריקאים ממוצא אנגלי
קטגוריה:תובעים אמריקאים
קטגוריה:סגני מושלי קולורדו
קטגוריה:חברי הסנאט של ארצות הברית מקולורדו
קטגוריה:סנאטורים חברי המפלגה הרפובליקנית
קטגוריה:בוגרי בית הספר למשפטים באוניברסיטת קולורדו
קטגוריה:עורכי דין אמריקאים במאה ה-20
קטגוריה:אמריקאים שנולדו ב-1907
קטגוריה:אמריקאים שנפטרו ב-1989
פדרו סאה

פדרו סאה (בספרדית: José Pedro Cea; נולד ב-1 בספטמבר 1900 במונטווידאו שבאורוגוואי) היה כדורגלן ומאמן אורוגוואי, ששיחק בעמדת הקשר התקפי בקבוצת נסיונל ובנבחרת אורוגוואי.

==ביוגרפיה==
סאה נולד ב-1 בספטמבר 1900 במונטווידאו שבאורוגוואי. הוא שיחק את כל הקריירה שלו בקבוצה נסיונל האורוגוואית וזכה עימה במספר אליפויות.

סאה ערך את הופעת הבכורה בנבחרת אורוגוואי בנובמבר 1923. הוא זכה עימה בשני טורנירי קופה אמריקה בשנים 1923 ו-1924, וגם בשתי מדליות זהב אולימפיות באולימפיאדות 1924 ו-1928.
במונדיאל 1930, המונדיאל הראשון בהיסטוריה שנערך באורוגוואי, סאה היה הכובש הפורה ביותר משחקני נבחרתו. הוא כבש שלושער בחצי הגמר נגד יוגוסלביה, וגם כבש בגמר נגד ארגנטינה את שער השוויון. אורוגוואי ניצחה בסוף המשחק 2–4 וזכתה במונדיאל. בסיום הטורניר זכה סאה בנעל הכסף ונבחר להיות בנבחרת המצטיינת. 

בתור מאמן אימן סאה את נבחרת אורוגוואי ואת משחקו הראשון ערך ב-12 במרץ 1940, בניצחון 2–3 על צ'ילה במשחק ידידות. אימן אותה בשני טורנירי קופה אמריקה ב-1941 ו-1942, כשבאחרון מביניהם הוא הוביל אותה לזכייה. בסוף מרץ 1943 הוחלף בתפקיד בטורניר הקופה מינאבורו על ידי חברו לנבחרת בעבר, הקטור קסטרו, אך הוא שב לאמן את אותה במסגרת הקופה ניוטון של 1945. סאה נפטר ב-18 בספטמבר 1970 בגיל 70.

==תארים==
===כשחקן===
;נסיונל
*אליפות אורוגוואי: 1934
;נבחרת אורוגוואי
*גביע העולם: 1930
*קופה אמריקה (2): 1923, 1924
*מדליית זהב אולימפית (2): 1924, 1928
===כמאמן===
;נבחרת אורוגוואי
*קופה אמריקה: 1942

== קישורים חיצוניים ==

* [https://web.archive.org/web/20090605163643/http://www.rsssf.com/miscellaneous/uru-recintlp.html 27 הופעות בנבחרת אורוגוואי]

קטגוריה:כדורגלנים אורוגוואים
קטגוריה:קשרי כדורגל אורוגוואים
קטגוריה:כדורגלני נבחרת אורוגוואי
קטגוריה:מונטווידאו: כדורגלנים
קטגוריה:כדורגלני נסיונל
קטגוריה:מאמני נבחרת אורוגוואי בכדורגל
קטגוריה:ילידי 1900
קטגוריה:נפטרים ב-1970
פיקוח הרכבים הצבאי (רוסיה)

פיקוח הרכבים הצבאי של הכוחות המזוינים של הפדרציה הרוסית (ברוסית: Военная автомобильная инспекция Вооруженных сил Российской Федерации; בראשי תיבות: ВАИ) הוא יחידת סמך של המינהל הראשי של המשטרה הצבאית במשרד ההגנה של רוסיה המתפקד כמשטרת התנועה הצבאית האחראית לאכיפת חוקי התנועה וחקירת תאונות דרכים שבהן מעורבים כלי רכב צבאיים. הגוף הוקם לראשונה בשנת 1942.

== משימות ==
על פי הוראת שר ההגנה של רוסיה מיום 28 במאי 2009, המשימות העיקריות של פיקוח הרכבים הצבאי:
* הבטחת ביטחון התנועה בכוחות המזוינים;
* בקרה ופיקוח על חיילים והעובדים האזרחיים במשרד ההגנה בכל הנוגע לאכיפת חוקי התנועה;
* אבטחת הובלת כוחות ושיירות צבאיות באופן שאינו פוגע בתנועת כלי רכב אזרחיים;
* רישום רכבי צבא;
* בקרה טכנית על כלל כלי הרכב שבשירות הצבא.

== היסטוריה ==
האזכור הראשון לגוף פיקוח הרכבים הצבאי בצבא האדום נמצא בהוראת המינהל הראשי של שירות דרכים מספר 0101 מיום 26 באוגוסט 1942. במסמך זה נקבע כי יש "...לארגן מחדש את המינהל הראשי של שירות הדרכים..., את המחלקות: כבישים צבאיים, שירותי מפקדי הדרך ומחלקת הבידוק תוך מיזוגם למחלקה אחת של פיקוח התנועה הצבאי והדרכים הצבאיות. תוך מינוי המהנדס הצבאי מדרגה 2 א. ר. רומאנטנצב למפקח הרכבים הצבאי." בהוראת ראש אגף הרכבים הראשי של הצבא האדום מס' 130 מיום 31 באוגוסט 1945 נקבע שיש "...לארגן בדיקות רכב צבאיות שיסייעו לראשי שירות הרכב של חיל המצב".

בהנחיית שר ההגנה של הפדרציה הרוסית מיום 12 בספטמבר 2005 "אודות פעילות ארגון הכוחות המזוינים של הפדרציה הרוסית" הוחלט להקים ב-1 במרץ 2006 9 מחלקות אזוריות ו-87 אגפים טריטוריאליים של פיקוח הרכבים הצבאי תוך הכפפת הגוף למשרד ההגנה הרוסי.

ב-1 בדצמבר 2011 פיקוח הרכבים הצבאי של משרד ההגנה של רוסיה הפך לחלק מהמינהל הראשי של המשטרה הצבאית במשרד ההגנה של רוסיה, שאך זה אורגנה.

בשנת 2018 הוקמו שלוש יחידות של פיקוח הרכבים הצבאי מחוץ לרוסיה: בארמניה, טג'יקיסטן וקירגיזסטן.<ref>[https://function.mil.ru/news_page/country/more.htm?id=12204904@egNews В 2018 году были созданы три заграничных подразделения ВАИ /] mil.ru</ref>

== גלריה ==
<gallery mode=packed heights="200px">
קובץ:Vai auto.jpg|ניידת משטרת התנועה הצבאית. מוסקבה, 2011
קובץ:VAI (2018) 2.jpg|ליווי שיירה בריאזאן
קובץ:Uaz-2-rr.jpg|ניידת מדגם UAZ-452.
קובץ:Каменск - парк Патриот 29.jpg|ניידת משטרת התנועה הצבאית בגרמניה המזרחית.
קובץ:ВАИ ПМР - Донор.jpg|רכב צבאי של משטרת התנועה בטירספול.
קובץ:Bundesarchiv B 145 Bild-F088900-0002, Wittenberg, Wächterhäuschen der Sowjetarmee.jpg|עמדת תנועה צבאית סובייטית, 1991
</gallery>

== ראו גם ==
* המשטרה הצבאית של רוסיה
* פיקוח כלי הרכב הממלכתי

== קישורים חיצוניים ==

* [http://structure.mil.ru/structure/ministry_of_defence/details.htm?id=9732@egOrganization פיקוח הרכבים הצבאי באתר משרד ההגנה של רוסיה]

== הערות שוליים ==

קטגוריה:משרד ההגנה של רוסיה
קטגוריה:ארגוני בטיחות בתחבורה
קטגוריה:1942 בברית המועצות
שירות קצין העיר

טלאי זרוע אדום ששימש כלוגו שירות קצין העיר הסובייטי
שירות קצין העיר היה שם המשטרה הצבאית של כמה ממדינות ברית ורשה.<ref name="Warsaw Pact Ground Forces p 49">Warsaw Pact Ground Forces, Gordan Rottman, Osprey Publishing Elite 10, p 49 Coprwyrite 1987</ref> תפקידיו העיקריים היו מתן ביטחון חיל מצב ובקרת התנועה הצבאית. גוף זה פעל כגוף אכיפת חוק בצבא הסובייטי והרוסי עד שנת 2010, עת פורק והוחלף בגוף שיטור חדש של משרד ההגנה.

== ברית המועצות / רוסיה ==
ניידת שירות קצין העיר מדגם "[[גא"ז סובול"]]
שירות קצין העיר, שנודע כ"קומנדטורה" (ברוסית: комендантская служба, או בפשטות комендатура) בצבא הסובייטי ובצבא רוסיה זוהה באמצעות טלאי זרוע אדום ובו אות K צהובה, חיילי השירות נשאו דרגות כתף אדומות ועטו קסדה לבנה הנושאת כוכב אדום ופס היקפי אדום.<ref name="GoogleBooks-8203247"/> קסדות אלה נצבעו בדרך כלל ברמת היחידה.<ref>Russian Helmets:from Kaska to Stalshlyem 1916-2001 by Robert W Clawson, pgs 115 - 117, R. JamesBender Publishing Copyright 2002 </ref> הקומנדטורה הוחלפת על ידי המשטרה הצבאית שהוקמה בשנת 2010 (Военная полиция России) וידועה בראשי התיבות VP.

בעבר קציני הקומנדטורה לבשו מדים שחורים או מדים מעור עם קסדות וכפפות לבנות, או חגורות ונרתיקים לבנים.<ref name="GoogleBooks-8203247"></ref><ref name="russianwarrior.com">http://www.russianwarrior.com/STMMain.htm?1969_uniform_army_komandant.htm&1</ref><ref name="russianwarrior.com"/><ref name="GoogleBooks-6794957"></ref><ref>THE SOVIET ARMY: Specialized Warfare and Rear Area Support 'Field Manual 100-2-2 pgs 13-23, Headquarters Department of the Army Washington. DC, 16 July 1984</ref>

== בולגריה ==
בבולגריה פעל גוף דומה בשם זה, במסגרת משרד ההגנה הבולגרי שמטהו היה בסופיה והיה אחראי על נכסי הצבא, התחבורה, שירותי תיעוד, פרסום ותמיכה תקשורתית, תמיכה כוללת לעובדי משרד ההגנה, סיווג ואבטחת מידע, קריפטוגרפיה ואבטחת מבני הממשל של משרד ההגנה.

== מזרח גרמניה ==
שירות קצין העיר של הצבא המזרח גרמני נקרא קומנדנטדינסט (בגרמנית: Kommandantendienst, או KD). בנוסף לבקרת התנועה הצבאית ותפקידי משטרה צבאית, הוא ביצע שירותי שליחויות עבור הצבא.<ref name="Warsaw Pact Ground Forces p 49"/>

אנשי הקומנדנטדינסט לבשו פס לבן על הקסדה וחגורה צלב לבנה, נרתיק אקדח וכפפות בצבע תואם.<ref>Warsaw Pact Ground Forces, Gordan Rottman, Osprey Publishing Elite 10, Color plate A Coprwyrite 1987 </ref>

== ראו גם ==
* המשטרה הצבאית של רוסיה
** פיקוח הרכבים הצבאי (רוסיה)
* משטרה צבאית
* משטרה צבאית חוקרת
==הערות שוליים==

קטגוריה:משפט צבאי ואתיקה צבאית
קטגוריה:חילות משטרה צבאית
קטגוריה:הצבא האדום
קטגוריה:משרד ההגנה של רוסיה
מסרשמיט Me 163

מסרשמיט Me 163 "קומט" (בגרמנית: Messerschmitt Me 163 "Komet". Komet פירושו "כוכב שביט") היה מטוס יירוט גרמני, מוּנָע־רקטית, שעוצב ותוכנן על ידי אלכסנדר ליפיש בחברת מסרשמיט, בגרמניה הנאצית. זהו כלי הטיס הקרבי המוּנָע־רקטית היחידי שאי פעם היה מבצעי, וכלי הטיס המאויש הראשון מכל סוג שהוא, שעבר את המהירות של 1,000 קמ"ש בטיסה אופקית. ביצועיו והיבטי עיצובו היו חסרי תקדים. טייס הניסוי הייני דיטמאר הגיע למהירות של 1,130 קמ"ש בתחילת יולי 1944, שיא מהירות טיסה לא רשמי, שלא נשבר על ידי כלי טיס מוּנָעי טורבו־סילון במשך כמעט עשור. יותר מ-350 מטוסי "קומט" נבנו, אך המטוס הוכיח עצמו כלא חיוני בתפקידו הייעודי הצר כמיירט, בהשמידו בין 9 ל-18 ממטוסי בעלות הברית, בהשוואה ל-10 אבדות כלי טיס.
מלבד אבדות כלי טיס בפעילות מבצעית, מטוסים רבים נוספים אבדו וטייסים רבים נהרגו במהלך מבחני כלי הטיס, ובזמן טיסות אימון.



== קישורים חיצוניים ==

== הערות שוליים ==

קטגוריה:קצרמר מלחמת העולם השנייה
קטגוריה:ערכים שבהם תבנית בריטניקה אינה מתאימה
קטגוריה:מטוסים גרמניים במלחמת העולם השנייה
Me 163
ספרדית צ'יליאנית

ספרדית צ'יליאנית (בספרדית: , או ) היא אחת מניבי הספרדית המדוברת ברוב צ'ילה. בספרדית צ'יליאנית קיימים הגייה, דקדוק, אוצר מילים וסלנג השונים מאלו של ספרדית סטנדרטית.

בצ'ילה, אין הבדלים גדולים בין הספרדית המדוברת באזור הצפוני, המרכזי והדרומי של המדינה, אם כי יש הבדלים בולטים באזור הדרום הרחוק, כמו אייסן, מגאיאנס (בעיקר לאורך הגבול עם ארגנטינה) וצ'ילואה ובאריקה, בצפון הקיצוני. עם זאת, קיימים הבדלים רבים בספרדית המדוברת על ידי בני מעמדות חברתיים שונים.

באזורים כפריים מסנטיאגו ועד ולדיביה, ספרדית צ'יליאנית מציגה את ההשפעה ההיסטורית של ניבי קסטו של אקסטרמדורה (ספרד), אך חלק מהמחברים מצביעים על המחוז הספרדי באנדלוסיה וביתר דיוק לעיר סביליה כהשפעה רבה עוד יותר על ההתפתחות ההיסטורית של הספרדית הצ'יליאנית.

==קישורים חיצוניים==

קטגוריה:צ'ילה: תרבות
קטגוריה:ספרדית
השירות הפדרלי לשיתוף פעולה צבאי-טכני

השירות הפדרלי לשיתוף פעולה צבאי-טכני (רוסית: Федеральная служба по военно-техническому сотрудничеству ,ФСВТС России) הוא גוף ממשלתי פדרלי רוסי המפעיל בקרה ופיקוח בתחום שיתוף הפעולה הצבאי-טכני בהתאם לחקיקה של הפדרציה הרוסית. הגוף היה כפוף למשרד ההגנה מאז הקמתו ועד מאי 2024, עת הועבר לאחריות נשיא רוסיה. הגוף אחראי לשיתוף הפעולה הצבאי של רוסיה עם מדינות זרות (במובן זה הוא מקביל לאגף ליצוא ביטחוני [סיב"ט], במשרד הביטחון הישראלי).

== היסטוריה ==
ב-1 בדצמבר 2000 הוקמה ועדת הפדרציה הרוסית לשיתוף פעולה טכני-צבאי עם מדינות זרות (Комитет Российской Федерации по военно-техническому сотрудничеству с иностранными государствами ,КВТС России).

ב-9 במרץ 2004, במסגרת הרפורמה הפדרלית הוועדה הפכה לשירות הפדרלי לשיתוף פעולה טכני צבאי (ФСВТС России).

== משימות ==
;השירות אחראי על
* יבוא לפדרציה הרוסית וייצוא מוצרים צבאיים באופן שקבע נשיא הפדרציה הרוסית;
* על הנפקת רישיונות לשיתוף פעולה צבאי-טכני לייבוא לפדרציה הרוסית וייצוא מוצרים צבאיים ממנה;
* על מתן זכות לארגונים - מפתחים ויצרנים של מוצרים צבאיים לבצע פעילויות סחר חוץ ביחס למוצרים צבאיים מבחינת אספקת חלפים, רכיבים, מכשירים, ציוד מיוחד, חינוכי וציוד עזר, תיעוד טכני עבור מוצרים צבאיים שנמסרו בעבר, בדיקה, כיול, תחזוקה, תיקון, כולל שדרוג, מחזור ופעולות אחרות, אספקת מוצרים צבאיים בעבר שנמסרו והכשרת מומחים זרים בביצוע העבודות שצוינו;
* על נישולם של הארגונים לזכות זו עם העברת מידע על כך לשר ההגנה של הפדרציה הרוסית;
* על ארגון תערוכות ותצוגות של דגימות ומוצרים צבאיים בפדרציה הרוסית ובמדינות זרות באופן שקבעה ממשלת הפדרציה הרוסית;
* על הענקת הפרס השנתי הארצי "רעיון הזהב".

== מנהלים ==
* מיכאיל דמיטרייב (2004-2012);
* אלכסנדר פומין (2012–2017);
* דמיטרי שוגאייב (2017 - הווה)

== קישורים חיצוניים ==

* 

==הערות שוליים==

קטגוריה:נשיאות רוסיה
קטגוריה:תעשיית נשק ברוסיה
וולדמר מוביץ

וולדמר מוביץ (באנגלית: Woldemar Mobitz; 31 במאי 1889 – 11 באפריל 1951) היה רופא רוסי-גרמני. על שמו נקראים שני הסוגים השונים של הפרעת קצב הלב חסם הולכה עלייתי-חדרי מדרגה שנייה.

==ביוגרפיה==
חסם הולכה עלייתי חדרי מדרגה שנייה בחלוקה של וולדרמן מוביץ.
מוביץ נולד ב-31 במאי 1889 בסנט פטרסבורג, רוסיה. הוא למד בתיכון מקומי במיינינגן שבמדינת תורינגיה בגרמניה, שם סיים את לימודיו ב-1908. לאחר מכן למד רפואה באוניברסיטאות בפרייבורג ובמינכן, שם הוסמך לדוקטור לרפואה ב-1914. במהלך לימודיו תרם לחקר מחלת גרייבס.

לאחר סיום לימודיו החל לעבוד במחלקות כירורגיות בברלין ובהאלה ובמחלקות לרפואה פנימית בבתי החולים האוניברסיטאיים במינכן ובפרייבורג. בזכות מחקריו בנושאי חסמי הולכה לבביים הועלה מוביץ לדרגת מרצה בכיר. בשנת 1928, לאחר כהונה של 4 שנים, מונה מוביץ לראש המחלקה לרפואה פנימית בפרייבורג. ב-1943 מונה לדירקטור של בית חולים במגדבורג, תפקיד בו שימש עד לכיבוש העיר על ידי הצבא האדום ב-1945.

מוביץ עסק ברפואה פנימית עם דגש על קרדיולוגיה. עיקר פרסומו נבע מסדרת מאמרים אותם פרסם בין השנים 1924–1928, אשר עסקו בסוגים שונים של חסמי הולכה עלייתיים-חדריים. מוביץ הבדיל בין שני סוגים שונים של חסם הולכה עלייתי חדרי מדרגה שנייה וחילק אותם על בסיס מאפייניהם האלקטרוקרדיוגרפיים וההשלכות הפרוגנוסטיות שלהם. על פי החלוקה שקבע מוביץ, "חסם הולכה עלייתי חדרי מדרגה שנייה סוג 1", הוא מצב המתאפיין בהתארכות הדרגתית של מרווח PR בתרשים הא.ק.ג., עד ל"נפילה" של אחד ממכלולי ה-QRS. "חסם הולכה עלייתי חדרי מדרגה שנייה סוג 2" לעומת זאת, מתאפיין ב"נפילה" של מכלול QRS, ללא התארכות מרווח PR שקדמה לו. שני סוגי חסמי ההולכה נקראים על שמו – "מוביץ סוג 1" ו"מוביץ סוג 2".

על שמו מוענק "פרס המחקר על שם וולדמר מוביץ למחקרים בתחום הפרעות קצב לב" על ידי האיגוד הגרמני לקרדיולוגיה (Deutsche Gesellschaft für Kardiologie).

==הערות שוליים==

קטגוריה:קרדיולוגים
קטגוריה:רופאים רוסים
קטגוריה:רופאים גרמנים
קטגוריה:ילידי 1899
קטגוריה:גרמנים שנולדו ב-1899
קטגוריה:גרמנים שנפטרו ב-1951
מרדכי אבריאל

{{תמונה להחלפה}}
מרדכי אבריאל (8 באוגוסט 1933 - 28 במאי 2018) היה פרופסור בפקולטה להנדסה תעשייה וניהול בטכניון - מכון טכנולוגי לישראל, דיקן הפקולטה בשנים 1978–1979.

== ביוגרפיה ==
מרדכי (מוטקה) אשר נולד בבודפשט לאם פסנתרנית ולאב בנקאי. אביו נהרג במהלך מלחמת העולם השנייה. בשנת 1949 עלה לישראל עם קבוצת עליית הנוער של השומר הצעיר על האוניה "עצמאות". בגיל 18 התגייס לנח"ל והיה בין מקימי קיבוץ להב בשנת 1952.

בשנת 1957 עזב את הקיבוץ, השלים בגרויות והחל ללמוד בטכניון מיד לאחר סיום תואר ראשון המשיך בלימודיו ובשנת 1963 קיבל תואר שני. בשנים 1963–1966 שהה עם אשתו בארצות הברית וסיים דוקטורט באוניברסיטת סטנפורד. החל בניסיונות למצוא אופטימום של פונקציה יונימודלית עם משתנה אחד תוך שימוש בשיטה מקבילית. המשיך בפוסט-דוקטורט בארצות הברית.

בשנת 1968 חזר לחיפה והתקבל לפקולטה להנדסת כימיה, בה עבד עד לשנת 1974. בשנה זו עבר לפקולטה להנדסת תעשייה וניהול. בתקופה זו לימד גם באוניברסיטת תל אביב. במקביל להוראה כתב ספר בנושא תכנון לא-ליניארי.

בשנים 1974–1975 היה בארצות הברית בשנת שבתון. בתקופה זו ערך מחקר בתחום קשרי הגומלין בין משק האנרגיה למשק הלאומי בעזרת מודלים מתמטיים.

בשנים 1978–1979 היה דיקן הפקולטה להנדסת תעשייה וניהול (הוחלף על ידי מיכאל רובינוביץ). בשנים 1983–1986 היה נשיא האגודה הישראלית לחקר ביצועים. בשנות ה-80 של המאה ה-20 פנה לחקר מודלים לניתוח השוק הפיננסי. בשנת 1995 הקים בבנק הפועלים מחלקה לפיתוח אנליטי. במחלקה זו עבד עד לשנת 2010.

במהלך הקריירה המקצועית כתב שבעה ספרים ופרסם עשרות מאמרים.

נפטר ב-28 במאי 2018 והשאיר אחריו את אשתו חווה ושלושה ילדים.

== קישורים חיצוניים ==
* [https://web.archive.org/web/20191116082613/https://web.iem.technion.ac.il/en/cb-profile/avriel.html מרדכי אבריאל], באתר הפקולטה להנדסה ותעשייה בטכניון 
* [https://scholar.google.com/citations?user=YX8ZCD8AAAAJ&hl=en מאמרים של מרדכי אבריאל]
* [https://www.informs.org/Explore/History-of-O.R.-Excellence/Biographical-Profiles/Avriel-Mordecai קורות חיים באתר איגוד בינלאומי לחקר ביצועים]

==הערות שוליים==

קטגוריה:סגל הטכניון: הנדסת תעשייה וניהול
קטגוריה:מהנדסי כימיה ישראלים
קטגוריה:ישראלים ילידי הונגריה
קטגוריה:עולים לאחר קום המדינה: 1948–1950
קטגוריה:מייסדי קיבוצים
קטגוריה:בוגרי הטכניון - מכון טכנולוגי לישראל
קטגוריה:בעלי תואר דוקטור מאוניברסיטת סטנפורד
קטגוריה:אישים הקבורים בבית הקברות ירקון
קטגוריה:ישראלים שנולדו ב-1933
קטגוריה:ישראלים שנפטרו ב-2018
Sans attendre

Sans attendre (באנגלית: Without Waiting, ובעברית: בלי לחכות) הוא אלבום האולפן העשרים וארבעה של הזמרת הקנדית סלין דיון. האלבום יצא לאור על ידי חברת התקליטים קולומביה רקורדס ב-2 בנובמבר 2012. מתוך האלבום יצאו שלושה סינגלים בסך הכול.

עם יציאתו נכנס האלבום אל המקום הראשון במצעד האלבומים של קוויבק.

== רקע והפקה ==
האלבום הופק על ידי תיירי בלנצ'רד, איוון קסאר, דייוויד גגטנו, פטריק המפרטזום, קלוד למאי, סקוט פרייס, ג'וליאן שולתיס, סטניסלס וז'אק ונרוסו. סטיבן תומאס ארלוויין מ-AllMusic, הפנה כלפי האלבום ביקורת חיובית, תוך שהעניק לו ציון של שלושה וחצי כוכבי זהב מתוך חמישה בסך הכול.

ב-Ottawa Sun הוענק לאלבום ציון של שלושה כוכבי זהב מתוך חמישה בסך הכול.

== הצלחה מסחרית ==
האלבום זכה להצלחה מסחרית בינלאומית כאשר כבש את פסגת מצעד האלבומים שבצרפת, תוך שנמכר שם בלמעלה מ-800,000 עותקים. בקנדה נמכר האלבום בלמעלה מ-300,000 עותקים, תוך שבפולין נמכר בלמעלה מ-10,000 עותקים. בבלגיה קיבל האלבום את תואר הפלטינה על מכירות של למעלה מ-30,000 עותקים, תוך שבמצעד האלבומים של ולוניה הגיע אל המקום הראשון. בפלנדריה הגיע אל המקום ה-19.

בשווייץ הצליח האלבום להגיע אל המקום השני במצעד האלבומים, תוך שנמכר שם בלמעלה מ-15,000 עותקים. בקוויבק זכה האלבום להצלחה גם כן, כאשר כבש את פסגת מצעד האלבומים הרשמי של הפרובינציה. בסך הכול, נמכר האלבום בלמעלה מ-1.5 מיליון עותקים ברחבי העולם.

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!בלגיה (BEA)
|פלטינה
|30,000
|-
!צרפת (SNEP)
|יהלום
|800,000
|-
!קנדה (Music Canada)
|פלטינה 3×
|300,000
|-
!פולין (ZPAV)
|זהב
|10,000
|-
!שווייץ (IFPI Switzerland)
|זהב
|10,000
|-
! colspan="3" |סיכום
|-
!בכל העולם
|
|1,500,000
|}

== היסטוריית יציאות לאור ==
{| class="wikitable"
!מדינה
!תאריך יציאה
!חברת תקליטים
!פורמט
!גרסה
!קטלוג
!מקור
|-
!אוסטריה, בלגיה, גרמניה, שווייץ
|2 בנובמבר 2012
| rowspan="5" |קולומביה
| rowspan="4" |תקליטור
|גרסה רגילה
|88725453152
|
|-
!אוסטרליה, קנדה, צרפת, בריטניה
|5 בנובמבר 2012
|גרסת דלוקס ולוח שנה
|88725457462
|
|-
!בלגיה, שווייץ
|10 במאי 2013
| rowspan="2" |גרסת דלוקס ומחברת
| rowspan="2" |88883722352
|
|-
!צרפת
|13 במאי 2013
|
|-
!עולם
|1 בספטמבר 2013
|תקליט
|גרסת דלוקס
|8 87254 57461 3
|
|}

==קישורים חיצוניים==

==הערות שוליים==

קטגוריה:אלבומי 2012
קטגוריה:אלבומי סלין דיון
קטגוריה:אלבומים בצרפתית
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומי חברת קולומביה רקורדס
יחסי מיאנמר–שווייץ

יחסי מיאנמר–שווייץ הם היחסים הדיפלומטיים הרשמיים שבין הרפובליקה של איחוד מיאנמר לבין הקונפדרציה השווייצרית.

== היסטוריה ==
בין הרפובליקה של איחוד מיאנמר לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ השווייצרי, היחסים הדיפלומטיים הרשמיים שבין הרפובליקה של איחוד מיאנמר לבין הקונפדרציה השווייצרית הם יחסים דיפלומטיים ידידותיים וחמים במסגרתם מתקיימים שיתופי פעולה רבים.

מיאנמר היא גלגול של ממלכות שקמו במהלך המאה האחת עשרה לספירה, והיא נשלטה על ידי הממלכה המאוחדת בין השנים 1824–1948. מיד לאחר שקיבלה את עצמאותה, הכירה שווייץ במיאנמר כמדינה עצמאית וריבונית. היחסים הדיפלומטיים הרשמיים שבין שתי המדינות כוננו בשנת 1956. קונסוליית כבוד נפתחה בעיר הבירה ראנגון (כיום יאנגון) והיא פעלה מ-1957 עד 1965. בשנת 2012 פתחה שווייץ שגרירות ביאנגון בתגובה לתהליך הדמוקרטיזציה של מיאנמר ולהיפתחותה לעולם.

== יחסים כלכליים ==
במאי 2012 שווייץ הפחיתה מרוב הסנקציות שהיו על מיאנמר. בעקבות הפרת זכויות אדם תחת החונטה הצבאית, האמברגו על נשק שהטילה שווייץ על מיאנמר יחד עם רוב מדינות העולם נשאר על כנו.

שווי המסחר עם מיאנמר הוא בדרך כלל נמוך, אך נרשמת צמיחה בדרך כלל ביחסי מיאנמר–שווייץ הכלכליים. הייצוא השווייצרי למיאנמר ב-2017 הסתכם בשווי של 25 מיליון פרנקים שווייצריים, כאשר ענפי הייצוא המרכזיים היו פרמצבטיקה וציוד אלקטרוני. הייבוא ממיאנמר באותה השנה הגיע לשווי של 67 מיליון פרנקים שווייצריים וכלל בעיקר טקסטיל, אבני חן ומתכות.

== שווייצרים במיאנמר ==
על פי הלשכה השווייצרית המרכזית לסטטיסטיקה, בסוף שנת 2017 התגוררו במיאנמר מאה שלושים ושבעה אזרחים שווייצרים.

== נציגויות דיפלומטיות ==
* מיאנמר אינה מיוצגת בשווייץ בדרג השגרירות. מיאנמר מיוצגת בשווייץ בדרג הקונסולרי באמצעות קונסוליה כללית שהיא מחזיקה בז'נבה.
* שווייץ מיוצגת במיאנמר בדרג השגרירות באמצעות שגרירות רשמית שהיא מחזיקה ביאנגון. 

== קישורים חיצוניים ==
* [https://www.eda.admin.ch/countries/myanmar/en/home/switzerland-and/bilateral-relations.html Bilateral relations Switzerland–Myanmar], אתר משרד החוץ של שווייץ

== הערות שוליים ==
Courage (שיר)

Courage (בעברית: אומץ) הוא שיר שהוקלט על ידי הזמרת-יוצרת הקנדית סלין דיון, מתוך אלבומה ה-11 בשפה האנגלית, Courage. השיר יצא לאור ב-18 בספטמבר 2019, על ידי חברת התקליטים קולומביה רקורדס. השיר יצא בשני פורמטים: הזרמת מוזיקה והורדה דיגיטלית.

השיר הגיע למקום השני במצעד השירים שבקוויבק.

== רקע וכתיבה ==
השיר נכתב על ידי סטפן מוצ'יו, אריק אלקוק וליז רודריגס והופק על ידי סטפן מוצ'יו גם כן. השיר קיבל ביקורת חיובית מטעם A Bit of Pop Music, אשר טענו כי בשיר משתמשת דיון באומץ רב, תוך שהיא שרה בו על הנושאים הכואבים ביותר בחיים שלה. השיר קושר גם לבעלה רנה אנג'ליל שנפטר שלוש שנים קודם לכן.

עם השיר הופיעה סלין דיון במהלך סיבוב ההופעות הארבעה עשר "Courage World Tour", אשר החל ב-18 בספטמבר 2019.

== וידאו קליפ ==
טרם יצא הווידאו קליפ המלא של השיר, העלתה סלין דיון לערוץ היוטיוב שלה ב-18 בספטמבר 2019, את האודיו הרשמי של השיר. האודיו מציג בתוכו את עטיפת האלבום Courage, עם הכיתוב "Courage" בשחור-לבן. בין היתר, זכה האודיו להצלחה רבה כאשר נצפה בלמעלה מ-2.1 מיליון פעמים.

הקליפ הרשמי של השיר יצא לאור ב-13 בנובמבר 2019, יומיים לפני צאתו של Courage.

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!גרסה
!חברת תקליטים
!<abbr>מקור</abbr>
|-
!עולם
|18 בספטמבר 2019
|הזרמת מוזיקה • הורדה דיגיטלית
|רגילה
|קולומביה
|
|}

== קישורים חיצוניים ==

== הערות שוליים ==

קטגוריה:סינגלים מ-2019
קטגוריה:שירי סלין דיון
קטגוריה:שירים באנגלית
קטגוריה:וידאו קליפים בשחור-לבן
קטגוריה:סינגלים בהוצאת קולומביה רקורדס
Vincent (שיר)

הציור שמתואר בשיר "[[ליל כוכבים" מאת וינסנט ואן גוך (1889)]]
"Vincent" הוא שיר מאת דון מקליין שנכתב כהוקרה לצייר וינסנט ואן גוך. הוא מוכר גם בשם "Starry Starry Night" כשורת הפתיחה שלו, המרמזת על הציור של ואן גוך "ליל כוכבים" משנת 1889. השיר מתאר ציורים נוספים מאת האמן.

את השיר כתב מקלין ב-1971 אחרי שקרא ספר על חייו של ואן גוך. השיר יצא באותה שנה באלבום "American Pie". ב-1972 הפך השיר ללהיט והגיע לראש מצעד הסינגלים הבריטי בו שהה במשך שבועיים. בארצות הברית הגיע השיר למקום ה-12 במצעד. עוד בארצות הברית הגיע השיר למקום השני במצעד Easy Listening . במצעד השנתי של הבילבורד לשנת 1972 דורג השיר במקום ה-94.

הליווי העיקרי של השיר הוא בגיטרה, אבל נעשה שימוש גם באקורדיון, מרימבה וכלי מיתר.

השיר היה אהוב במיוחד על הראפר טופאק שאקור, והוא הושמע עבורו בבית החולים ממש לפני מותו.

== הפקה ==
מקלין סיפר על יצירת השיר:

"בסתיו 1970 עבדתי כזמר במערכת החינוך, וניגנתי בגיטרה בכיתות לימוד. בוקר אחד ישבתי במרפסת וקראתי ביוגרפיה של ואן גוך, ולפתע הבנתי שעלי לכתוב שיר הטוען שהוא לא היה משוגע. הוא היה חולה, וכך גם אחיו תיאו. זה יוצר הבדל, לדעתי, מהמגוון של "שגעון" – מכיוון שאישה דחתה אותו. כך ישבתי עם הדפס של הציור "ליל כוכבים" וכתבתי את המילים על שקית נייר.

== ביקורת ==
בעיתון "דיילי טלגרף" נכתב "עם לוח הצבעים המריר-מתוק של אקורדים מינוריים ומז'ורים, הלחן הרגוע של השיר "וינסנט" מעורר רגש חזק שנזכר בשלווה". באתר AllMusic כתבו על השיר שהוא "שיר תהילה לוואן גוך שמביע אהדה להתאבדותו כהערה של שפיות בעולם בלתי שפוי". באתר נכתב גם על ביצוע מרגש במיוחד של מקלין באלבום "Starry, Starry Night".

== מיקומי שיא ==

== נתוני מכירות ==
{| class="wikitable sortable"
!אזור
!תואר
!מכירות
|-
!קנדה (Music Canada)
|פלטינה
|80,000
|-
!הממלכה המאוחדת (BPI)
|זהב
|400,000
|}

== קישורים חיצוניים ==

* 

== הערות שוליים ==

קטגוריה:שירי 1972
קטגוריה:סינגלים מ-1972
קטגוריה:שירי דון מקליין
קטגוריה:שירים באנגלית
קטגוריה:שירים שנכתבו על ידי דון מקליין
קטגוריה:שירים על התאבדות
קטגוריה:בלדות משנות ה-1970
קטגוריה:בלדות פולק
קטגוריה:שירי פולק
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
לואיזלה

לואיזלה (שם מדעי: Louisella) הוא סוג של תולעת המיוחס בדרך כלל למערכה פריאפולידה, הידוע מפצלי ברג'ס, והמתוארך לקמבריון תיכון (לפני 505 מיליון שנים). הסוג תואר לראשונה על ידי הפלאונטולוג צ'ארלס דוליטל וולקוט (Charles Doolittle Walcott) ב-1911 כסוג של מלפפון ים במערכה קווצי עור, ומייצג את השם הנרדף הקודם Miskoia, שתואר כסוג של תולעים טבעתיות. 48 דוגמיות של Louisella ידועים מפצלי ברג'ס, שם הם מהווים פחות מ-0.1% מכלל המאובנים. נטען כי לסוג היו חלקים קשים דמויי אלו שנתגלו בקבוצה הנכחדת palaeoscolecid של תולעים, אף על פי שבפועל זהו אינו המקרה.

==תיאור==
לואיזלה הוא הפריאפוליד הגדול ביותר שנמצא בפצלי ברג'ס, ומגיע לאורך 30 סנטימטרים. כמו כל הפריאפולידים, היה אורגניזם זה היה תולעת טורפת, עם מבנה נשלף (חדק) מכוסה בשיניים המשמש להזנה בקצה הקדמי של הגוף. היה לו מעי ישר, שהוביל ישירות מהפה לקדמת פי הטבעת בגב. לגוף התולעת היו ארבעה קטעים נבדלים, המובחנים על ידי מבניהם. טבעות של קוצים קצרים הקיפו את גופה של התולעת, ושתי שורות של בליטות קטנות (שימושיות גם כזימים) נמשכו על פני התולעת. החלק האחורי של האורגניזם לא היה בעל קוצים. החדק כוסה על ידי סדרה של קוצים, עם טבעת של עשרים וחמישה קוצים בסמוך לחלקה המרכזי. ייתכן שמבנה זה יכול היה להתכנס לתוך הגוף.

==טקסונומיה==
הסוג שויך לתולעים טבעתיות או לתולעים סיפוניות (שתי הטענות לא היו מבוססות במיוחד) ופריאפולידה, אבל הוא משויך יותר באופן שמרני כסוג של תולעת מעל-המערכה אקדיסוזואה. היחסים בתוך על-המערכה לא נקבעו עדיין היטב, ולכן השיוך המדויק יותר מאתגר.

==קישורים חיצוניים==

<div style="direction: ltr;">
*[https://burgess-shale.rom.on.ca/en/fossil-gallery/view-species.php?id=75 Louisella pedunculata Burgess Shale Fossil Gallery. Virtual Museum of Canada. 2011.]
</div>

==הערות שוליים==

קטגוריה:פריאפולידה
קטגוריה:בעלי חיים שחיו בקמבריון באמריקה הצפונית
קטגוריה:טקסונים שהתפתחו בקמבריון
יחסי נפאל–שווייץ

יחסי נפאל–שווייץ הם היחסים הדיפלומטיים הרשמיים שבין הרפובליקה הפדרלית הדמוקרטית של נפאל לבין הקונפדרציה השווייצרית.

== היסטוריה ==
בין הרפובליקה הפדרלית הדמוקרטית של נפאל לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ של שווייץ, היחסים הדיפלומטיים הרשמיים שבין הרפובליקה הפדרלית הדמוקרטית של נפאל לבין הקונפדרציה השווייצרית הם יחסים דיפלומטיים חמים וידידותיים המסבים לשווייץ כבוד.

מאז שנות החמישים של המאה העשרים בין שתי המדינות התקיימה שותפות קרובה במגזר ההתפתחות של נפאל. שווייץ ונפאל כוננו את יחסיהן הדיפלומטיים הרשמיים בשנת 1956.

לאחר לחצים מצד עמותות שווייצריות שפעלו בנפאל, שיתופי הפעולה למען האצת ההתפתחות של נפאל החלו באופן רשמי לאחר חתימה על הסכם דו-צדדי המכסה את תחום שיתוף הפעולה הטכנולוגי בין שתי המדינות. מאז שנת 1963 נפאל מהווה מדינה מועדפת של שווייץ לשיתוף פעולה להאצת ההתפתחות.

שווייץ תיקנה את התוכנית ההומניטרית שלה לנפאל בשנת 1996 לאחר התפתחות המאואיזם בנפאל ותמכה בחיפוש אחר פתרון פוליטי לסכסוך בין הממשלה למורדים. התוכנית השווייצרית התרכזה בממשל מקומי, בניית תשתיות, ניהול משאבי הטבע, פיתוח כישורים ומיומנויות שונות, הגירה, זכויות אדם ושוויון מגדרי. בשנת 1999 נפאל פתחה את הקונסוליה שלה בז'נבה, ושווייץ פתחה שגרירות בקטמנדו בשנת 2009.

שווייץ שלחה סיוע הומניטרי לנפאל פעמים רבות לאחר אסונות טבע במדינה.

== יחסים כלכליים ==
היחסים הכלכליים והמסחריים שבין נפאל לשווייץ אינם יחסים אינטנסיביים מאוד, וההשקעות השווייצריות הישירות בנפאל הן השקעות מזעריות.

ב-2016 חברות שווייצריות ייצאו טובין בסך 38.3 מיליון דולר אמריקאי לנפאל, בעיקר מכוניות, מוצרי פרמצבטיקה וציוד אלקטרוני. הייבוא השווייצרי מנפאל בשנת 2016 הסתכם ב-1.63 מיליון דולר אמנריקאי וכלל בעיקר טקסטיל וביגוד.

== שווייצרים בנפאל ==
על פי הלשכה השווייצרית המרכזית לסטטיסטיקה, באפריל 2017 התגוררו בנפאל מאה עשרים ושלושה אזרחים שווייצרים.

== נציגויות דיפלומטיות ==
* שווייץ מיוצגת בנפאל בדרג השגרירות באמצעות שגרירות רשמית שהיא מחזיקה בקטמנדו, בירת המדינה.
* נפאל אינה מיוצגת בשווייץ בדרג השגרירות. נפאל מיוצגת בשווייץ בדרג הקונסולרי באמצעות קונסוליה רשמית שהיא מחזיקה בז'נבה.

== קישורים חיצוניים ==

* [https://www.eda.admin.ch/countries/nepal/en/home/switzerland-and/bilateral-relations.html Bilateral relations Switzerland–Nepal], אתר משרד החוץ של שווייץ

== הערות שוליים ==
Listen Before I Go

"Listen Before I Go" (בעברית: "תקשיב לפני שאלך") הוא שיר שהקליטה הזמרת-יוצרת האמריקאית בילי אייליש, ומופיע באלבום הבכורה שלה, . השיר יצא לאור ב-29 במרץ 2019, על ידי חברות התקליטים דארק-רום רקורדס ואינטרסקופ רקורדס, ביחד עם האלבום עצמו.

עם יציאתו נכנס השיר אל המקום ה-63 במצעד הבילבורד הוט 100.

== רקע וכתיבה ==
השיר בדומה ל-"", "Bad Guy" ו-"Wish You Were Gay" נכתב על ידי בילי אייליש, ביחד עם פיניאס או'קנול שגם הפיק אותו. בקנדה קיבל השיר את מעמד הזהב, על מכירות של למעלה מ-40,000 עותקים.

== הצלחה ==

במרץ 2019, עלה האודיו הרשמי של השיר לערוץ היוטיוב של בילי אייליש. באודיו ניתן לראות את עטיפת האלבום בו נכלל השיר. נכון ליוני 2021, מונה הצפיות של האודיו עומד על למעלה מ-46 מיליון צפיות. קליפ המילים של השיר צבר למעלה כ-15 מיליון צפיות.

בין היתר, הצליח השיר לצבור למעלה מ-155 מיליון השמעות ברשת הזרמת המדיה ספוטיפיי.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|זהב
|35,000
|-
!ארצות הברית (RIAA)
|זהב
|500,000<small></small>
|-
!בריטניה (BPI)<ref></ref>
|כסף
|200,000<small></small>
|-
!קנדה (Music Canada)
|זהב
|40,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
| rowspan="2" |29 במרץ 2019
| rowspan="2" |הזרמת מוזיקה • הורדה דיגיטלית
|דארק-רום • אינטרסקופ
|
|}

== קישורים חיצוניים ==

== הערות שוליים ==

קטגוריה:שירי בילי אייליש
קטגוריה:שירים באנגלית
קטגוריה:שירים שנכתבו על ידי בילי אייליש
קטגוריה:שירים שנכתבו על ידי פיניאס או'קונל
קטגוריה:שירים שהופקו על ידי פיניאס או'קונל
קטגוריה:שירים על התאבדות
Bitches Broken Hearts

"Bitches Broken Hearts" הוא סינגל שהקליטה הזמרת-יוצרת האמריקאית בילי אייליש, מתוך מיני-אלבום הראשון שלה, Don't Smile at Me. השיר יצא לאור ב-30 במרץ 2018, על ידי חברות התקליטים דארק-רום רקורדס ואינטרסקופ רקורדס, כסינגל השמיני מתוך המיני-אלבום.

בארצות הברית קיבל השיר את תואר הפלטינה על מכירות של למעלה מ-1,000,000 עותקים.

== רקע וכתיבה ==
השיר בדומה ל-"", "" ו-"Wish You Were Gay" נכתב על ידי בילי אייליש, ביחד עם פיניאס או'קונל שגם הפיק אותו. איגוד תעשיית ההקלטות הקנדי (Music Canada) העניק לשיר את תואר הפלטינה על מכירות של למעלה מ-80,000 עותקים במדינה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-340 מיליון השמעות.<ref></ref>

== וידאו קליפ ==
האודיו הרשמי של השיר הועלה לערוץ היוטיוב של בילי אייליש ב-29 במרץ 2018, יום לפני צאתו כסינגל. ביממה הראשונה, הצליח האודיו לצבור למעלה מ-180,000 אלף צפיות, ובמרוצת השנים הצליח לצבור למעלה מ-44 מיליון צפיות.

ביולי 2018, העלתה אייליש לערוץ היוטיוב שלה את ההופעה של עם השיר, אשר צברה למעלה מ-20 מיליון צפיות.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|זהב
|35,000<small></small>
|-
!ארצות הברית (RIAA)
|פלטינה
|1,000,000<small></small>
|-
!בריטניה (BPI)<ref></ref>
|כסף
|200,000<small></small>
|-
!מקסיקו (AMPROFON)
|זהב
|30,000<small></small>
|-
!פולין (ZPAV)<ref></ref>
|זהב
|10,000<small></small>
|-
!פורטוגל (AFP)<ref></ref>
|זהב
|5,000<small></small>
|-
!קנדה (Music Canada)
|פלטינה
|80,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
! rowspan="2" |עולם
|30 במרץ 2018
|הזרמת מוזיקה • הורדה דיגיטלית
| rowspan="2" |דארק-רום • אינטרסקופ
|style="text-align:center;"|<ref name="UMG"></ref>
|-
|20 באוקטובר 2018
|תקליט 7 אינץ'
|style="text-align:center;"|
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי בילי אייליש
קטגוריה:שירים באנגלית
קטגוריה:שירים שנכתבו על ידי בילי אייליש
קטגוריה:שירים שנכתבו על ידי פיניאס או'קונל
קטגוריה:שירים שהופקו על ידי פיניאס או'קונל
קטגוריה:שירים על מועדוני לילה
קטגוריה:שירי R&B עכשוויים אמריקאיים
קטגוריה:סינגלים בהוצאת אינטרסקופ רקורדס
מוזיאון יהדות טורקיה

אולם תצוגה במוזיאון
בית הכנסת זולפריס]]
מוזיאון יהדות טורקיה שוכן בעיר איסטנבול שבטורקיה. הוא נוסד בשנת 2001.

==המוזיאון==
המוזיאון הוקם ביזמתה של קרן יובל ה-500 - קרן שהוקמה במשותף בשנת 1989 על ידי מוסלמים ויהודים טורקים לקראת מועד מלאת 500 שנה להגעתם של יהודי ספרד לאימפריה העות'מאנית.

המוזיאון נחנך ב-25 בנובמבר 2001 במבנה אשר שימש עד 1985 את בית הכנסת זולפריס (Zülfaris) באיסטנבול. בית הכנסת פעל במשך יותר מ-150 שנה ופסק לפעול לאחר הידלדלות הקהילה היהודית שהשתמשה בו. המוזיאון הוקם באמצעות תמיכה כספית של משפחת קמחי היהודית. בחצרו הוצג פסל שיצרה האמנית נדיה ארדיטי, שהוקדש לזכרם של החיילים היהודים שנפלו בשורות צבא האימפריה העות'מאנית במלחמת העולם הראשונה ואלו שנפלו במלחמת העצמאות של טורקיה ובמלחמת קוריאה.

בסוף שנת 2015 הועתק המוזיאון ממקומו ובינואר 2016 החל לפעול שוב בתוך מתחם בית הכנסת נווה שלום באיסטנבול. עם המעבר חודש תוכן התצוגות במוזיאון ונוספו לו טכנולוגיות תצוגה חדשות.

תצוגות הקבע במוזיאון מתארות את ההיסטוריה בת 2,600 השנים של היהודים בטורקיה לרבות היבטיה התרבותיים, המסורתיים והדתיים ואת תרומתם לארץ שבה חיו. הן כוללות מוצגים שונים לרבות חפצים מסורתיים, כולל תשמישי קדושה. במרכז התרבות הממוקם במפלס התחתון של המוזיאון מוצגות תערוכות מתחלפות. קיר זכוכית שקוף מפריד בין המוזיאון לבין בית הכנסת ומאפשר למבקרים במוזיאון לצפות בפעילות ובטקסים המתקיימים בבית הכנסת.

==ראו גם==
* המרכז למורשת יהדות טורקיה

==קישורים חיצוניים==

* 
* [http://www.muze500.com/index.php?lang=en אתר המוזיאון] 

==הערות שוליים==

יהדות טורקיה
יהדות טורקיה
יהדות טורקיה
יהדות טורקיה
קטגוריה:איסטנבול: מבנים
קטגוריה:יהדות טורקיה
יחסי הונג קונג – שווייץ

יחסי הונג קונג–שווייץ הם היחסים הדיפלומטיים הרשמיים שבין האזור המנהלי המיוחד הונג קונג של הרפובליקה העממית של סין לבין הקונפדרציה השווייצרית.

== היסטוריה ==
האזור המנהלי המיוחד הונג קונג של הרפובליקה העממית של סין והקונפדרציה השווייצרית מקיימות יחסים דיפלומטיים מלאים כחלק מקשריה הדיפלומטיים של הקונפדרציה השווייצרית עם הממלכה המאוחדת בעבר ועם הרפובליקה העממית של סין בהווה. על פי משרד החוץ של שווייץ, הונג קונג מהווה שותפת סחר חשובה מאוד לשווייץ באסיה. היא מהווה חלק משמעותי מ"ארבעת הנמרים של אסיה" - הונג קונג, סינגפור, טאיוואן וקוריאה הדרומית.

הקשרים שבין הונג קונג לשווייץ מתחילים במהלך המאה התשע עשרה כאשר הונג קונג נהפכת לאחד ממרכזי הסחר הגדולים באסיה. הנוכחות השווייצרית הראשונה בהונג קונג מתחילה בשנת 1842 עם תאודור ג'וסט, מיסיונר שהיה השווייצרי הראשון שהתיישב באיים. בתחילת המאה העשרים הגיעו למקום מיסיונרים קתולים ופרוטסטנטים רבים ושווייצרים התיישבו בטריטוריה והתחילו במסחר בה.

עד שנת 1997 הייתה הונג קונג טריטוריה בריטית, ובשנת 1997 היא הועברה לרפובליקה העממית של סין והיא מנוהלת תחת השיטה של "מדינה אחת, שתי מערכות" אשר הומצאה על ידי דנג שיאופינג.

== יחסים כלכליים ==
הונג קונג מהווה שער מרכזי לייצוא השווייצרי אל סין היבשתית. בנוסף, העיר מהווה מרכז פיננסי חשוב בו פועלים בנקאים ומוסדות בנקאיים רבים שווייצרים החל משנות השישים של המאה העשרים. שווייץ מנהלת דיאלוג כלכלי שוטף עם הונג קונג. הסכם בין איגוד הסחר החופשי האירופי בו חברה שווייץ, להונג קונג, נכנס לתוקפו ב-1 באוקטובר 2012.

שווייץ מחזיקה בהונג קונג גם מרכז עסקי.

== שווייצרים בהונג קונג ==
על פי הלשכה השווייצרית המרכזית לסטטיסטיקה, בסוף שנת 2018 התגוררו בהונג קונג אלפיים ושמונה עשר אזרחים שווייצרים.

== נציגויות דיפלומטיות ==
* שווייץ אינה מיוצגת בהונג קונג בדרג השגרירות מתוקף היותה של הונג קונג אזור מנהלי מיוחד ולא מדינה עצמאית. שווייץ מיוצגת בהונג קונג בדרג הקונסולרי באמצעות קונסוליה שהיא מחזיקה בעיר המדינה.
* הונג קונג אינה מיוצגת בשווייץ, הן בדרג השגרירות והן בדרג הקונסולרי, מתוקף היותה אזור מנהלי מיוחד ולא מדינה עצמאית. הונג קונג מחזיקה משרד מסחרי בז'נבה.

== קישורים חיצוניים ==

* [https://www.eda.admin.ch/eda/en/home/representations-and-travel-advice/china/switzerland-china/bilaterale-beziehungen-schweiz-honkkong.html Bilateral relations Switzerland–Hong Kong], אתר משרד החוץ של שווייץ

== הערות שוליים ==
יחסי וייטנאם–שווייץ

יחסי וייטנאם–שווייץ הם היחסים הדיפלומטיים הרשמיים שבין הרפובליקה הסוציאליסטית של וייטנאם לבין הקונפדרציה השווייצרית.

== היסטוריה ==
בין הרפובליקה הסוציאליסטית של וייטנאם לבין הקונפדרציה השווייצרית מתקיימים יחסים דיפלומטיים רשמיים ומלאים. על פי משרד החוץ השווייצרי, היחסים הדיפלומטיים הרשמיים שבין הרפובליקה הסוציאליסטית של וייטנאם לבין הקונפדרציה השווייצרית הם יחסים דיפלומטיים חמים עקב היותה של וייטנאם שותפת סחר חשובה לשווייץ.

בעקבות כינון היחסים הדיפלומטיים הרשמיים שבין שווייץ לווייטנאם בשנת 1971, שווייץ פתחה שגרירות בהאנוי בשנת 1973. וייטנאם פתחה שגרירות בברן בירת שווייץ בשנת 2000, ושווייץ פתחה קונסוליה כללית בעיר הו צ'י מין סיטי בשנת 2015. הביקור הרשמי הראשון של נשיא הקונפדרציה השווייצרית בווייטנאם התרחש בחודש אוגוסט 2008 והחל מספטמבר 2011, שווייץ ווייטנאם נפגשות באופן קבוע לדיאלוג פוליטי. בשנת 2016 חגגו שווייץ ווייטנאם 45 שנים של יחסים דיפלומטיים רשמיים.

== יחסים כלכליים ==
וייטנאם היא, על פי משרד החוץ השווייצרי "שוק מבטיח" לשווייץ. ערך הסחר שבין שתי המדינות הגיע לכמעט 2 מיליארד פרנקים שווייצרים בשנת 2016, עלייה של 36.5% לעומת המסחר בשנה הקודמת. עם כמעט מאה חברות שווייצריות הפועלות במדינה, שווייץ היא אחת מהמשקיעות האירופאיות הגדולות בווייטנאם. בין איגוד הסחר החופשי האירופי, בו חברה שווייץ, לבין וייטנאם נחתם הסכם סחר חופשי.

== שווייצרים בווייטנאם ==
על פי הלשכה השווייצרית המרכזית לסטטיסטיקה, בסוף שנת 2017 התגוררו בווייטנאם שש מאות שבעים ותשעה אזרחים שווייצרים.

== נציגויות דיפלומטיות ==
* שווייץ מיוצגת בווייטנאם בדרג השגרירות באמצעות שגרירות רשמית שהיא מחזיקה בהאנוי, בירת המדינה. שווייץ מיוצגת בווייטנאם גם בדרג הקונסולרי באמצעות קונסוליה רשמית שהיא מחזיקה בהו צ'י מין סיטי.
* וייטנאם מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. וייטנאם מיוצגת בשווייץ גם בדרג הקונסולרי באמצעות קונסוליה רשמית שהיא מחזיקה בז'נבה.

== קישורים חיצוניים ==
* [https://www.eda.admin.ch/countries/vietnam/en/home/switzerland-and/bilateral-relations.html Bilateral relations Switzerland–Vietnam], אתר משרד החוץ של שווייץ

== הערות שוליים ==
יחסי מזרח טימור – שווייץ

יחסי מזרח טימור–שווייץ הם היחסים הדיפלומטיים הרשמיים שבין הרפובליקה הדמוקרטית של מזרח טימור לבין הקונפדרציה השווייצרית.

== היסטוריה ==
250px
בין הרפובליקה הדמוקרטית של מזרח טימור לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ השווייצרי, היחסים הדיפלומטיים שבין הרפובליקה הדמוקרטית של מזרח טימור לבין הקונפדרציה השווייצרית הם יחסים דיפלומטיים חמים וידידותיים המתבססים על סיוע הומניטרי שווייצרי רחב למזרח טימור.

לאחר שלטון קולוניאלי בן 450 שנים של פורטוגל במקום ומלחמת אזרחים קצרה, מזרח טימור נכבשה על ידי אינדונזיה ב-1975 וקצת לאחר מכן הכריזה על עצמאותה. ב-1999 לאחר אלימות רבה באזור, נכנסה המדינה לשלטון של האומות המאוחדות. שווייץ סיפקה סיוע כלכלי לקורבנות ותרמה כספים גם לשומרי השלום של האומות המאוחדות שהתייצבו במדינה. 

יחסים דיפלומטיים רשמיים בין שווייץ למזרח טימור כוננו בשנת 2002 עם חתימה על מזכר הבנות משותף על ידי נשיא הקונפדרציה השווייצרית ושר החוץ של מזרח טימור בשולי העצרת הכללית ה-57 של האומות המאוחדות.

שווייץ הייתה אחת מהמדינות האירופאיות שהשקיפו על הבחירות במזרח טימור בשנת 2007, היא שלחה שני משקיפים מטעמה. שווייץ עשתה זאת שוב ב-2012 ושוב ב-2017. ב-28 בפברואר 2019 נפגשו נשיא מזרח טימור, פרנסיסקו גוטרש ושגריר שווייץ באינדונזיה.

== כניסה למדינה ==
אזרחי מזרח טימור המבקשים להיכנס, לבקר ולשהות בשווייץ, נדרשים להוציא אשרה לאזור שנגן כולו על מנת לעשות כן. אזרחי שווייץ המבקשים להיכנס, לבקר ולשהות במזרח טימור, אינם נדרשים להוציא אשרה מראש.

== שווייצרים במזרח טימור ==
על פי הלשכה השווייצרית המרכזית לסטטיסטיקה, בסוף שנת 2017 התגוררו במזרח טימור תשעה אזרחים שווייצרים.

== נציגויות דיפלומטיות ==
* שווייץ אינה מיוצגת במזרח טימור, הן בדרג השגרירות והן בדרג הקונסולרי. שווייץ האמינה את שגרירותה שבג'קרטה, בירת אינדונזיה הסמוכה, על מזרח טימור.
* מזרח טימור אינה מיוצגת בשווייץ, הן בדרג השגרירות והן בדרג הקונסולרי.

== קישורים חיצוניים ==

* [https://www.eda.admin.ch/eda/en/home/laender-reise-information/timor-leste/schweiz-timor-leste.html Bilateral relations Switzerland–Timor-Leste], אתר משרד החוץ של שווייץ
יחסי שווייץ–תאילנד

שגרירות תאילנד בברן שבשווייץ
יחסי שווייץ–תאילנד הם היחסים הדיפלומטיים שבין הקונפדרציה השווייצרית לבין ממלכת תאילנד.

== היסטוריה ==
בין הקונפדרציה השווייצרית לבין ממלכת תאילנד מתקיימים יחסים דיפלומטיים רשמיים. על פי משרד החוץ של שווייץ, היחסים הדיפלומטיים הרשמיים שבין הקונפדרציה השווייצרית לבין ממלכת תאילנד הם יחסים דיפלומטיים חמים, גם ברמה הפוליטית וגם ברמה האזרחית.

הקשרים המתועדים הראשונים שבין שווייץ לתאילנד התרחשו במהלך המאה השבע עשרה לספירה. לאחר חקר ממלכת סיאם, מיסיונרים שווייצרים פרסמו את כתביהם על המסעות. במהלך המאה התשע עשרה, חברות טקסטיל שווייצריות חיפשו הזדמנויות מסחריות חדשות בדרום מזרח אסיה ומצאו אותן בתאילנד.

בשנת 1897, לאחר הביקור הראשון אל שווייץ של מלך תאילנד, שתי המדינות חתרו למגעים בנוגע לחתימה על אמנה של חברות ושל סחר. האמנה לא נחתמה עד שנת 1931. שווייץ פתחה קונסוליית כבוד בבנגקוק בשנת 1932 (וכך כוננה באופן רשמי עם תאילנד יחסים) אשר מעמדה שודרג למעמד שגרירות בשנת 1949.

שתי המדינות חגגו את יום השנה השמונים לכינון היחסים הדיפלומטיים ביניהן בשנת 2012.

== יחסים כלכליים ==
מוצרים שווייצריים הם בעלי ערך בתאילנד, שעונים שווייצריים מהווים כלים מרכזיים בתעשייה במדינה. מגזר התיירות גם הוא מגזר חזק ביחסים הכלכליים שבין תאילנד לבין שווייץ כאשר ב-2016 ביקרו 118,000 אלף תיירים תאילנדים בשווייץ ו-208,967 תיירים שווייצרים בתאילנד.

== שווייצרים בתאילנד ==
בתאילנד אחת הקהילות השווייצריות הגדולות ביותר באסיה, והגדולה ביותר באזור דרום מזרח אסיה. הקהילה השווייצרית בתאילנד מנתה בתחילת שנת 2018, על פי הלשכה השווייצרית המרכזית לסטטיסטיקה, תשעת אלפים חמש מאות שישים ושמונה אזרחים שווייצרים. מלבד הקהילה השווייצרית, ישנה נוכחות תמידית של תיירים שווייצרים במקום.

== נציגויות דיפלומטיות ==
* שווייץ מיוצגת בתאילנד בדרג השגרירות באמצעות שגרירות רשמית שהיא מחזיקה בבנגקוק, בירת המדינה. שווייץ מיוצגת בתאילנד גם בדרג הקונסולרי באמצעות שתי קונסוליות רשמיות שהיא מחזיקה בצ'יאנג מאי, ובפוקט.
* תאילנד מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. תאילנד מיוצגת בשווייץ גם בדרג הקונסלרי באמצעות שלוש קונסוליות רשמיות שהיא מחזיקה בבזל, ז'נבה, וציריך.

== קישורים חיצוניים ==

* [https://www.eda.admin.ch/countries/thailand/en/home/switzerland-and/bilateral-relations.html Bilateral relations], אתר משרד החוץ של שווייץ

== הערות שוליים ==